รัฐบาลไทย-ข่าวทำเนียบรัฐบาล-รมว.ศธ."ธีระเกียรติ" เปิดการสัมมนาผู้บริหารโรงเรียนไทยรัฐวิทยา ครั้งที่ 36 ที่อุบลราชธานี
วันศุกร์ที่ 21 กรกฎาคม 2560
รมว.ศธ."ธีระเกียรติ" เปิดการสัมมนาผู้บริหารโรงเรียนไทยรัฐวิทยา ครั้งที่ 36 ที่อุบลราชธานี
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ บรรยายพิเศษภายหลังเป็นประธานเปิดการสัมมนาผู้บริหารโรงเรียนไทยรัฐวิทยา ครั้งที่ 36 ภายใต้แนวคิด "Thairath Vithaya 4.0"
ข่าวสํานักงานรัฐมนตรี382/2560
รมว.ศธ."ธีระเกียรติ"เปิดการสัมมนาผู้บริหารโรงเรียนไทยรัฐวิทยา ครั้งที่ 36 ที่อุบลราชธานี
จังหวัดอุบลราชธานี - นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ บรรยายพิเศษภายหลังเป็นประธานเปิดการสัมมนาผู้บริหารโรงเรียนไทยรัฐวิทยา ครั้งที่ 36 ภายใต้แนวคิด "Thairath Vithaya 4.0" เมื่อวันพฤหัสบดีที่20กรกฎาคม2560ณ โรงแรมลายทอง อําเภอเมืองอุบลราชธานี โดยมีผู้มีเกียรติเข้าร่วมจํานวนมาก อาทิ นายมานิจ สุขสมจิตร กรรมการบริหารมูลนิธิไทยรัฐและบรรณาธิการอาวุโสหนังสือพิมพ์ไทยรัฐ, นายสมศักดิ์ จังตระกุล ผู้ว่าราชการจังหวัดอุบลราชธานี, นายกมล รอดคล้าย เลขาธิการสภาการศึกษา,นางสาวดุริยา อมตวิวัฒน์ ศึกษาธิการภาค13,นายชาญชัย รสจันทร์ ศึกษาธิการจังหวัดอุบลราชธานี คณะผู้บริหารการศึกษาในพื้นที่จังหวัดอุบลราชธานี รวมทั้งผู้บริหารโรงเรียนไทยรัฐวิทยาทั่วประเทศ101โรงเรียน
● ข้อมูลพื้นฐานระบบการศึกษาของประเทศ (Education in THAILAND)
นพ.ธีระเกียรติ เจริญเศรษฐศิลป์กล่าวว่าหากพิจารณาจากข้อมูลสนับสนุนเชิงประจักษ์ (Evidence-based Policy) ที่ได้อ้างอิงจากผลประเมินจากการทดสอบ PISA (Programme for International Student Assessment) จัดโดยองค์กรความร่วมมือและพัฒนาทางเศรษฐกิจ หรือที่เรียกว่า OECD (Organization for Economic Cooperation and Development)ซึ่งเปรียบเสมือนเป็นปรอทวัดอุณหภูมิการศึกษาที่สําคัญของโลกในวิชาที่เป็นหัวใจของการพัฒนา 3 วิชา คือ คณิตศาสตร์ วิทยาศาสตร์ และการอ่าน โดยทําการประเมินทุก ๆ 3 ปี เพื่อเปรียบเทียบผลการจัดการศึกษาสําหรับเด็กอายุ 15 ปีในประเทศตนเองและกับประเทศอื่น ๆ
ปี พ.ศ.2543 (ค.ศ.2000) เป็นปีที่ประเทศไทยเริ่มมีการปฏิรูปการศึกษาครั้งใหญ่ของประเทศ และเป็นปีที่ไทยเข้าร่วมPISAซึ่งผลคะแนนของการทดสอบPISAทุก ๆ 30 คะแนนที่ห่างจากค่าเฉลี่ยPISAจะเท่ากับ 1 ปีการศึกษา นั่นก็คือผลสอบปีล่าสุด พบว่าเด็กไทยอายุ 15 ปีที่เข้ารับการทดสอบPISAมีความรู้ใน 3 วิชาดังกล่าว ห่างจากประเทศที่พัฒนาแล้วโดยเฉลี่ยเกือบ 3 ปีการศึกษา หรือยังคงอยู่ห่างจากสิงคโปร์ 5 ปีการศึกษา นอกจากนี้ ข้อมูลการสอบPISAในช่วงเวลา 16 ปีที่ผ่านมาก็พบด้วยว่า เด็กที่ติดอันดับสูงสุดของไทย 10%ได้คะแนนเฉลี่ยเกือบ 550 คะแนน แต่เด็กที่อ่อนที่สุดได้คะแนนเฉลี่ย 350 คะแนน ซึ่งเท่ากับว่าเราห่างกันเอง 200 คะแนน มากกว่าเราห่างจากสิงคโปร์ สะท้อนให้เห็นว่าทิศทาง 16 ปีที่ผ่านมา วิธีการและการลงทุนในการปฏิรูปการศึกษาด้านต่าง ๆ ของไทยล้มเหลว เพราะช่องว่างทางการศึกษาไม่ได้ลดลง
ทั้งนี้ เมื่อวิเคราะห์กลุ่มโรงเรียนที่เข้ารับการทดสอบPISAของไทยพบว่าโรงเรียนสังกัดกรุงเทพมหานคร (กทม.)ได้คะแนนต่ําที่สุด ถัดมาตามลําดับคือโรงเรียนในสังกัด อบต./อบจ., โรงเรียนขยายโอกาสทางการศึกษา, โรงเรียนเอกชน, โรงเรียนมัธยมศึกษาทั่วไป, โรงเรียนสาธิต จนถึงกลุ่มที่ได้คะแนนสูงที่สุดซึ่งเป็นกลุ่มโรงเรียนชั้นนํา เช่น เตรียมอุดมศึกษา สวนกุหลาบวิทยาลัย และกลุ่มโรงเรียนวิทยาศาสตร์ คือ จุฬาภรณราชวิทยาลัย และมหิดลวิทยานุสรณ์ ตามลําดับ ส่วนคะแนนการสอบของโรงเรียนขยายโอกาสฯ ทําให้เห็นว่าไม่ได้มีคุณภาพต่ําไปกว่าโรงเรียนมัธยมศึกษาทั่วไป
สิ่งเหล่านี้ เป็นความจําเป็นที่รัฐบาลและกระทรวงศึกษาธิการ ต้องให้ความสนใจในการปฏิรูปการศึกษาครั้งนี้ เพื่อแก้ปัญหาใน 2 เรื่องหลัก คือ "ความเหลื่อมล้ําทางการศึกษา"และ "ยกระดับคุณภาพการศึกษา"เพื่อต้องการยกระดับเส้นล่างสุดของคะแนนสอบPISAให้ขึ้นมา ในขณะที่โรงเรียนชั้นนํา เช่น มหิดลวิทยานุสรณ์ ซึ่งสูงติดอันดับต้นของโลก และสูงกว่าสิงคโปร์ ก็ไม่น่าห่วงโรงเรียนเหล่านี้
ดังนั้น กระทรวงศึกษาธิการจึงได้ให้ความสําคัญกับการพัฒนา และการจัดสรรทรัพยากรให้แก่โรงเรียนที่อยู่ในพื้นที่ห่างไกลและอยู่ในระดับล่างสุดแต่ในขณะเดียวผลการวิเคราะห์ยังพบว่า"จนแล้ว ไม่จําเป็นต้องมีผลการเรียนตามความยากจน"ซึ่งตัวอย่างที่ดีคือประเทศมาเก๊า ฮ่องกง เวียดนาม และเอสโตเนีย ที่ได้อันดับPISAติดอันดับต้นของโลก โดยเฉพาะเด็กยากจนที่สุดของเวียดนามสามารถเอาชนะเด็กที่มีความพร้อมหรือเด็กรวยที่สุดของOECDที่อยู่ในกลุ่มประเทศยุโรปได้ทําให้เห็นบทเรียนสําคัญของเวียดนามที่ทําให้ประสบความสําเร็จ คือการส่งเสริมให้เด็กอยากที่จะเรียนหนังสือ (Mindset)เพราะสถิติพบว่าเด็กเวียดนามตื่นเต้นกับการเรียนหนังสืออยู่ตลอดเวลา โดยในจํานวนเด็ก 100 คนจะพบเด็กอยากเรียนหนังสือมากถึง 77 คน ส่วนเด็กไทยที่อยากเรียนหนังสือใน 100 คนจะพบเพียง 18 คน
●การปฏิรูปหลักของกระทรวงศึกษาธิการ
นพ.ธีระเกียรติ เจริญเศรษฐศิลป์กล่าวว่า จากปัญหาความเหลื่อมล้ําและคุณภาพการศึกษาของไทย กระทรวงศึกษาธิการจึงได้หยิบยกประเด็นปัญหาสําคัญมาปฏิรูปการศึกษา คือการพัฒนาครูทั้งระบบ,Education to Employment(E-to-E),ภาษาอังกฤษ, การบริหารราชการของกระทรวงศึกษาธิการในภูมิภาค,STEMและเรื่องอื่น ๆ เช่น การแต่งตั้งคณะกรรมการอิสระเพื่อการปฏิรูปการศึกษา การจัดการศึกษาระดับปฐมวัยการเพิ่มวิชาภูมิศาสตร์และICTเป็นต้น(ตามภาพล่าง)
การพัฒนาครูทั้งระบบมีแนวทางดําเนินการ เช่น
การปรับระบบสอบคัดครู โดยใช้ข้อสอบกลาง เพื่อเป็นมาตรฐานเดียวกันทั้งประเทศ
เปิดรับครูเก่งในครูสาขาขาดแคลน
ครูคืนถิ่น
การให้งบประมาณเพื่อการฝึกอบรมพัฒนาครูจานวน 10,000บาท/คน/ปี (ครูสมัครแล้ว 200,000 คน)
การปรับเปลี่ยนเกณฑ์วิทยฐานะครูทั้งระบบ
การจัดตั้งสถาบันคุรุพัฒนา
Education to Employment (E-to-E)มีแนวทางดําเนินการ เช่น
โครงการค่ายอาชีวะฤดูร้อน (Vocational Boot Camp)เช่นเปลี่ยนโรงงานเป็นโรงเรียน (Education to Employment)ใช้ ShortEnhancementCoursesมากขึ้น และผู้เรียนได้รับเครดิตเอกชนร่วม 1,500 บริษัท ผู้เข้าร่วมอบรม 80,000คน เป็นต้น
ทวิภาคีแนวใหม่ให้ภาคเอกชนเป็นผู้นําเช่นMOU กับ บริษัท บิ๊กซี ซุปเปอร์เซ็นเตอร์ จํากัด (มหาชน) ใน 4 สาขาวิชา โดยมีนักศึกษาอาชีวศึกษาจํานวน 5,000 คน ฝึกงานใน 100 สาขาบิ๊กซีรถไฟฟ้าความเร็วสูง กรุงเทพ-หนองคาย ร่วมฝึกอบรมนักเรียนนักศึกษาและเน้นการถ่ายทอดเทคโนโลยี เป็นต้น
ภาษาอังกฤษมีแนวทางดําเนินการ เช่น
เพิ่มชั่วโมงเรียนภาษาอังกฤษเป็น 5 ชั่วโมงต่อสัปดาห์ในระดับประถมศึกษาที่1-3
English CEFR Thai
English Boot Camp
Echo English/EchoHybrid/Echo Vocational
English Boot Camp 12regional centres (กําลังขยายเป็น 18 regional centres regional centres ให้ครูผ่านการอบรม 20,000 คน)
การบริหารราชการของกระทรวงศึกษาธิการในภูมิภาคมีแนวทางดําเนินการ เช่น
ตั้งสํานักงานศึกษาภาค (ศธภ.) และสํานักงานศึกษาธิการจังหวัด (ศธจ.) รวมทั้งคณะกรรมการศึกษาธิการจังหวัด (กศจ.)
ตั้งคณะอนุกรรมการ3คณะ ใน กศจ. คือ คณะอนุกรรมการบริหารงานบุคคลคณะอนุกรรมการเกี่ยวกับการพัฒนาคุณภาพการศึกษา และคณะอนุกรรมการบริหารราชการเชิงยุทธศาสตร์
STEMมีแนวทางดําเนินการ เช่น
เปลี่ยนวิธีการพัฒนาครู STEM การใช้ศูนย์ STEM และวิธีการประเมิน STEM โดยให้ สสวท. เป็นผู้ประเมิน
เปลี่ยนหลักสูตร คณิตศาสตร์และวิทยาศาสตร์
เพิ่มวิชา ICT
จัดตั้ง PISA Center
จัดตั้ง Regional STEM SEAMEO Center
การเรียนการสอนแบบ LAB และ พัฒนาห้อง LAB ในโรงเรียน
●การดําเนินการตามนโยบายThailand 4.0
นพ.ธีระเกียรติ เจริญเศรษฐศิลป์กล่าวว่าโลกได้มีการปฏิวัติอุตสาหกรรม (IndustrialRevolution) มาแล้ว 4 ครั้ง นับตั้งแต่ครั้งแรกที่ได้เป็นการปฏิวัติอุตสาหกรรมระบบกลไก (Mechanical) ครั้งที่ 2 เป็นการปฏิวัติอุตสาหกรรมไฟฟ้า (Electrical)ครั้งที่ 3การปฏิวัติอุตสาหกรรมดิจิทัล (Digital) และครั้งที่ 4 ในเวลานี้ คือการปฏิวัติอุตสาหกรรมแบบบูรณาการ (Integral) ซึ่งส่งผลให้ระบบสมอง ทั้งสมองมนุษย์ สมองเทียม สมองกล ประมวลผลจนมีความรวดเร็วมากยิ่งขึ้นเรื่อย ๆ และมีการใช้สมองกลควบคุมเครื่องจักรกลโดยอัตโนมัติมากขึ้น เช่น โครงการSmart Cityในหลายนครชั้นนําของโลก
สําหรับนโยบายThailand 4.0คือโมเดลในการพัฒนาเศรษฐกิจของรัฐบาลซึ่งเป็นการขับเคลื่อนเศรษฐกิจด้วยนวัตกรรม โดยนําเอาความคิดสร้างสรรค์เป็นแรงผลักดัน และนํานวัตกรรมเข้ามาช่วย เปลี่ยนจากการผลิตสินค้าไปสู่การบริการมากขึ้นที่จะมีกลุ่มอุตสาหกรรมใหม่ (New S-Curve) เพิ่มเข้ามา
กระทรวงศึกษาธิการจึงมีส่วนสําคัญต่อการขับเคลื่อนประเทศให้สังคมไทยเป็นสังคมที่สมดุล มีคุณภาพ มีการผลิตกําลังคนเพื่อสนองตอบความต้องการกําลังคน ทั้งสาขาวิชาFirst S-CurveและNew S-Curveรวมทั้งการน้อมนําศาสตร์พระราชาเข้าสู่การพัฒนาThailand 4.0มีโครงการโรงเรียนคุณธรรมเกิดขึ้น โดยครูรุ่นใหม่จะต้องสร้างระบบการศึกษาและเรียนรู้ที่เน้นให้เด็กคิดวิเคราะห์มากขึ้น เพื่อให้สังคมไทยมีความเท่าเทียม ลดความเหลื่อมล้ํา และมุ่งไปสู่การพัฒนาคุณภาพการศึกษาในทุกระดับทุกประเภท
อย่างไรก็ตาม การปฏิรูปการศึกษาที่ผ่านมาล้มเหลว ก็เพราะเรามักจะมีแต่คําสั่งTop-Downหรือสั่งการจากส่วนกลางลงไป แต่ความสําคัญของการปฏิรูปควรอยู่ที่ทิศทาง (Direction)ที่ชัดเจน เห็นภาพไกล ๆ ได้ ดังจะเห็นได้ว่านับตั้งแต่การปฏิรูปการศึกษาครั้งแรก (พ.ศ.2543) จนถึงปัจจุบัน มีรัฐมนตรีว่าการกระทรวงศึกษาธิการ20คน ซึ่งส่งผลให้นโยบายทางการศึกษาขาดความต่อเนื่อง จึงต้องการให้นําเรื่องการศึกษาออกจากการเมือง นักเลือกตั้งที่เข้ามาต้องไม่ทําลายสิ่งดี ๆ ทางการศึกษาที่วางไว้ ไม่เช่นนั้นประเทศจะถอยหลังลงไปอีก กระทรวงศึกษาธิการในสมัยนี้จึงต้องการรับฟังความคิดเห็นจากครูและผู้บริหาร เพราะต้องการให้ครูเป็นผู้กําหนดชะตาชีวิตด้วยตนเอง
บัลลังก์ โรหิตเสถียร: สรุป/รายงาน
นวรัตน์ รามสูต: ถ่ายภาพ